En bus og en personbil er torsdag morgen klokken 07.10 kørt sammen i et trafikuheld ved bredningen i Manna vest for Brønderslev. I bilen var en 34-årig kvinde med sine 2 børn. De blev alle kørt til Hjørring Sygehus efter ulykken. Kvinden blev kvæstet, men hun er udenfor livsfare. - Vi tror, at det var dug på forruden og lavtstående sol, der fik kvinden over i modsatte vejbane, så hun ramte bussen frontalt, siger vagtchef hos Nordjyllands Politi, Mogens Hougessen. Det var kun buschaufføren, der var i bussen. Hun slap uden skader. Klokken 8.30 meddeler politiet, at der igen er farbart. Færdselsuheldet i Manna er mellem en bus og en personbil. — Nordjyllands Politi (@NjylPoliti) September 4, 2014

Referat:
Trafikken gennem Manna er torsdag morgen påvirket af et trafikuheld. OPDATERET.